Rydym yn falch iawn o weithio mewn partneriaeth â’r NSPCC am y drydedd flwyddyn yn olynol ar gyfer Diwrnod Plentyndod. Mae Diwrnod Plentyndod yn digwydd bob blwyddyn i godi arian at yr NSPCC, ac mae’n dod â phawb yn y DU at ei gilydd i gael hwyl ac i helpu i amddiffyn plant.

A cartoon character in a red overalls

Description automatically generatedMae’r gyfres deledu, Bing, yn adlewyrchu profiad bywyd go iawn plentyn o oedran meithrin. Mae Bing yn adrodd y straeon bach sy’n ffurfio’r profiadau cyntaf hynny a all deimlo mor fawr a llywio dealltwriaeth ein plant o’r byd a’i bosibiliadau, fel y llawenydd o ddarganfod rhywbeth newydd bob dydd, neu’r siom nad yw pethau wedi fel mynd fel y bwriadwyd.

Mae pob pennod o Bing wedi cael ei datblygu gydag arbenigwyr addysgol a datblygiadol i sicrhau bod y straeon yn cefnogi datblygiad plant iach – gan helpu cynulleidfaoedd ifanc i ddatblygu eu sgiliau emosiynol, iaith a rhesymu. Thema Diwrnod Plentyndod 2024 eleni yw ‘Chwarae eich rhan’, sy’n annog pobl ar hyd a lled y DU i gymryd rhan yn y Filltir ar Ddiwrnod Plentyndod. Fe allech chi wneud hyn gyda’ch meithrinfa, eich ysgol neu gartref – rydyn ni’n annog pawb i helpu ymdrechion codi arian yr NSPCC.

Mae chwarae yn rhan allweddol o’r gyfres, wrth i Bing, Fflop a’u ffrindiau chwarae gyda’i gilydd – yn y lolfa, yn yr ardd, yng nghylch Amma, yn y parc neu yn y goedwig. Mae chwarae yn hanfodol i ddatblygiad plant. Mae’n helpu iechyd meddwl, emosiynol a chymdeithasol, yn ogystal â thwf corfforol a chydsymud. Mae modd cael rhagor o wybodaeth am ba mor bwysig ydy chwarae yn Bingbunny.com.

Mae Diwrnod Plentyndod yn ddathliad hwyliog o blentyndod ac yn gyfle i godi arian at achos pwysig. Efallai bod y Filltir ar Ddiwrnod Plentyndod yn ormod o her i rai coesau bach gerdded, ond mae llawer o wahanol ffyrdd i chi a’ch plant symud milltir. Gallech chi gwblhau eich milltir fel tîm mewn ras gyfnewid. Sut bynnag y byddwch chi’n cymryd rhan yn Niwrnod Plentyndod, byddwch chi’n chwarae eich rhan i gadw plant yn ddiogel. Diolch yn fawr.

Pob dymuniad da i chi ar Ddiwrnod Plentyndod!   
  
Tîm *Bing*